ฟลอร์บอลสาวไทย บินเก็บตัวสวีเดน ติวเข้ม 28 วันก่อนลุยชิงแชมป์โลก
เมื่อช่วงค่ำวานนี้ ทัพนักกีฬาฟลอร์บอลหญิงทีมชาติไทยชุดประวัติศาสตร์ที่สามารถผ่านเข้าเล่นฟลอร์บอลหญิงชิงแชมป์โลกเป็นครั้งแรก พร้อมคณะเจ้าหน้าที่ของทีมได้ออกเดินทางจากสนามบินสุวรรณภูมิ โดยสายการบินกาตาร์แอร์ไลน์ เที่ยวบินQR 837 เพื่อไปเก็บตัวฝึกซ้อมติวเข้มที่สนาม ซาลมิ่ง อารีน่า เมืองโกเตนเบิร์ก ประเทศสวีเดน ตั้งแต่วันที่ 8-28 พ.ย.,จากนั้นจะออกเดินทางไปแข่งขันที่ เมือง บราติสลาว่า ประเทศสโลวาเกีย เป็นเจ้าภาพจัดการแข่งขันในครั้งนี้ โดยมี พลอากาศเอกพิชัย เขม้นจันทร์ ผู้จัดการทีม ,มร.เคนเน็ธ โกะ บุน โฮค โค้ชชาวสิงคโปร์ มร.เออบาน รินเนฟาลค์ ผู้ช่วยโค้ช ,วัชรพล อ่อนสุข ,วีระศักดิ์ พิมพา เจ้าหน้าที่ดูแลทีม และ อังนภา ศักดิ์ศรีพิพัฒน์ นักกายภาพบำบัดประจำทีมร่วมเดินทางไปพร้อมทัพนักกีฬา โดยมีบริษัทปตท.เป็นผู้สนับสนุนให้กับทัพฟลอร์บอลหญิงทีมชาติไทยในการเดินทางไปชิงแชมป์โลกครั้งนี้,ขณะที่ บิ๊กแนต นาย ชัยภักดิ์ ศิริวัฒน์ นายกสมาคมกีฬาฮอกกี้ฯและกำกับดูแลกีฬาฟลอร์บอล ที่เพิ่งกลับมาจากการไปดูแลตามลุ้นทัพฮอกกี้สาวไทยถึงขอบสนามในศึกเอเชียคัพที่ญี่ปุ่น ก็ออกเดินทางต่อบินตามไปสมทบทันที เพื่อดูแลให้กำลังใจนักกีฬาระหว่างการเก็บตัวในสวีเดน20วันก่อนจะเดินทางไป เมืองบราติสสวาล่า ประเทศสโลวาเกีย วันที่29 พ.ย.เพื่อเตรียมลงแข่งนัดเปิดสนามวันที่1ธ.ค. ซึ่งเป็นคู่แรกของการแข่งขันอีกด้วย,โดยทีมสาวไทย อยู่ในสายดี ร่วมกับ ญี่ปุ่น สหรัฐ เดนมาร์ก สาวไทยจะเปืดสนามพบกับ เดนมาร์ก วันศุกร์ที่ 1ธ.ค.เวลา09.30น.(ตามเวลาท้องถิ่น) นัด2พบ สหรัฐ วันอาทิตย์ที่3 ธ.ค. เวลา11.30น. นัด3 พบ ญี่ปุ่น วันจันทร์ที่1 พ.ย.เวลา11.30น.
ฟลอร์บอลสาวไทยเก็บตัวสวีเดน ติวเข้ม 28 วัน ขณะที่ บิ๊กแนต ชัยภักดิ์ ศิริวัฒน์ นายกสมาคมกีฬาฮอกกี้ฯและกำกับดูแลกีฬาฟลอร์บอล ตามสมทบดูแลทีมทันที
ฟลอร์บอลหญิงทีมชาติไทย